नरगुवां जलाशय में संग्राहित जल पेयजल के लिए सुरक्षित
नरगुवां जलाशय में संग्राहित जल पेयजल के लिए सुरक्षित
दमोह | नरगुवां जलाशय में संग्रहित जल पेयजल के लिए सुरक्षित कर दिया गया है। जिले में इस वर्ष अल्प वर्षा होने के कारण नगर परिषद तेंदूखेड़ा की पेयजल व्यवस्था के लिए नरगुंवा जलाशय से नगर परिषद तेंदूखेड़ा द्वारा जल की मांग करने पर कलेक्टर एवं जिला जल उपयोगिता समिति अध्यक्ष डॉ. श्रीनिवास शर्मा ने प्रस्ताव अनुमोदन बाद नरगुवां जलाशय में संग्राहित जल को नगर परिषद तेंदूखेड़ा के पेयजल के लिए सुरक्षित कर दिया है।
समीक्षा बैठक 4 जनवरी को
दमोह|आदिवासी उपयोजना क्षेत्र तथा बिखरे हुए आदिवासी परिवारों को लाभ पहुंचाने जिले में किए जा रहे कार्यो की समीक्षा बैठक कलेक्टर डॉ. श्रीनिवास शर्मा की अध्यक्षता में 4 जनवरी को दोपहर 3 बजे से कलेक्टोरेट सभाकक्ष में आयोजित की गई है। एकीकृत आदिवासी विकास लघु परियोजना के परियोजना अधिकारी पीके श्रीवास्तव ने जिले के समस्त विभाग प्रमुखों से बैठक में शामिल होने की अपील की है।
कमिश्नर आज करेंगे समीक्षा
दमोह| सागर संभाग कमिश्नर 30 दिसंबर को सुबह 10.30 बजे से कलेक्टोरेट कार्यालय के सभाकक्ष में शासन की महत्वपूर्ण योजनाओं, कार्यक्रमों तथा राहत राशि वितरण संबंधी समीक्षा करेंगे। कमिश्नर श्री माथुर दोपहर 3 बजे दमोह से पन्ना के लिए प्रस्थान करेंगे तथा दमोह से पन्ना मार्ग के विकास कार्यो का जायजा लेंगे।
लंबित आवेदन 31 तक निपटाएं
दमोह |जिले में जाति प्रमाण पत्र विशेष अभियान 2014-15 एवं 2015-16 अंतर्गत जिले के अनुविभागीय अधिकारी राजस्व स्तर पर निराकरण के लिए 3362 आवेदन लंबित हैं। कलेक्टर डॉ. श्रीनिवास शर्मा ने इन आवेदनों के निराकरण करने के लिए अंतिम तिथी 31 दिसंबर निर्धारित कर दी है। उल्लेखनीय है अनुविभागीय अधिकारी राजस्व दमोह 942, अनुविभागीय अधिकारी राजस्व हटा 707, अनुविभागीय अधिकारी राजस्व तेंदूखेड़ा 1035 तथा अनुविभागीय अधिकारी राजस्व पथरिया अंतर्गत 678 आवेदन लंबित हैं।
सीएमएचओ 7 जनवरी तक जानकारी दें
दमोह |यूनिवर्सल डाटावेस तैयार करवाने के लिए सीएमएचओ को जानकारी देने के निर्देश दिए गए हैं। प्रदेश के नि:शक्तजनों को यूनिवर्सल आईडी प्रदान किए जाने के संबंध में भारत सरकार एवं आयुक्त सामाजिक न्याय एवं नि:शक्तजन कल्याण द्वारा जारी किए गए आदेश के तहत कलेक्टर डॉ. श्रीनिवास शर्मा ने सीएमएचओ को निर्देशित किया है कि जिले में नि:शक्तता प्रमाण पत्र जारी करने के उद्देश्य की पूर्ति संबंधी संपूर्ण जानकारी एकत्रित कर 7 जनवरी 2016 तक अनिवार्य रूप से भेजना सुनिश्चित करें।
खबरें फटाफट
awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva kas_Deva